
ΑΠΟΣΠΑΣΜΑ                        
Από το πρακτικό της με αριθ. 9ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 92/2024
Στην Λευκάδα σήμερα  στις 15 του μηνός Μαρτίου  του έτους  2024,  ημέρα  Παρασκευή  και  ώρα  10:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 5283/11.3.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.
	1
	Δρακονταειδής Κωνσταντίνος

	2
	Αρματάς Γεράσιμος
	2
	

	3
	Βεργίνης Σπυρίδων 
	3
	

	4
	Κωνσταντινίδη Σεβαστή
	4
	

	5
	Μαργέλη Μαρία (αναπλ.)
	5
	

	6
	Λύγδας Σπυρίδων (αναπλ.)
	6
	

	7
	
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία,  αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Λύγδας Σπυρίδων αναπληρωματικό μέλος της Δ.Ε., αναπληρώνει το τακτικό μέλος κ. Καλό Χαράλαμπο

Τέθηκε για συζήτηση ένα (1) θέμα Εκτός Ημερήσιας Διάταξης.

Προτάχθηκαν ομόφωνα μετά το 2ο θέμα της Η.Δ. τα θέματα 10ο  και 9ο της Η.Δ.

Ο κ. Λύγδας Σπυρίδων, αποχώρησε μετά την συζήτηση του 9ου θέματος της Η.Δ. 
ΘΕΜΑ 1ο : Απόφαση Δ.Ε. επί της από 326/2023 (αρ. εκθ. καταθ. 12/12//2023) αγωγής της ανώνυμης εταιρείας με την επωνυμία «Ενωτεχνική ανώνυμη τεχνική εμπορική βιομηχανική τουριστική και λατομική εταιρεία»  κατά του Δήμου Λευκάδας ενώπιον του Μονομελούς Πρωτοδικείου Λευκάδας. 

Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:
«Με την αναφερόμενη ανωτέρω αγωγή, η αντίδικος εταιρεία εκθέτει ότι στα πλαίσια της δραστηριότητάς της, ζητήθηκε από τον αρμόδιο Αντιδήμαρχο Λευκάδας κ. Σπυρίδωνα Λύγδα κατά το έτος 2022, να πωλήσει  και να παραδώσει στον Δήμο Λευκάδας τα ακόλουθα εμπορεύματα, όπως προκύπτει από το υπ’ αριθμ. 4/2023 τιμολόγιό της: 

- 923,840 τόνοι 3Α, προς 7 ευρώ ανά τόνο, αξίας 6.466,88 ευρώ. 

- 251,660 τόνοι 3Α β’ κατηγορίας, προς 6,5 ευρώ ανά τόνο, αξίας 1.635,79 ευρώ. 

- 58,650 τόνοι σκύρα, προς 7 ευρώ ανά τόνο, αξίας 410,55 ευρώ. 

- 186,110 τόνοι αμμοχάλικο, προς 9 ευρώ ανά τόνο, αξίας 1.674,99 ευρώ. 

- 61,960 τόνοι πέτρας β’ κατηγορίας, περιλαμβανομένου του κόστους μεταφοράς με ίδια μέσα της εταιρείας μας, προς 12 ευρώ ανά τόνο, αξίας 743,52 ευρώ. 

- 311,320 τόνοι σκύρα περιλαμβανομένου του κόστους μεταφοράς με ίδια μέσα της εταιρείας μας, προς 13 ευρώ ανά τόνο, αξίας 4.047,16 ευρώ. 

- 300 τόνοι ασφαλτόμιγμα, προς 83,50 ευρώ ανά τόνο, αξίας 25.050 ευρώ. 

Συνολικά η αξία των ως άνω εμπορευμάτων ανέρχεται σε 40.028,89 ευρώ, πλέον ΦΠΑ 24%, δηλ. εν τέλει 49.635,82 ευρώ. Τα ανωτέρω εμπορεύματα παραδόθηκαν προσηκόντως στους τόπους που είχαν συμφωνηθεί και σε διάφορες χρονικές στιγμές στο διάστημα από 28.02.2022 έως και 27.12.2022.

Η προμήθεια του εξοπλισμού άνευ ελαττωμάτων προκύπτει από σχετικές σφραγίδες υπαλλήλων της διεύθυνσης τεχνικών υπηρεσιών, του σώματος του τιμολογίου που έχει εκδώσει η ενάγουσα εταιρεία. 

Παρά την προφορικότητα της ανάθεσης, τα δικαστήρια συχνά κάνουν δεκτούς τους σχετικούς ισχυρισμούς των ιδιωτών, ιδίως στη συγκεκριμένη περίπτωση που η οφειλή έχει αναγνωριστεί εγγράφως από αρμόδια όργανα του Δήμου. Επομένως, τυχόν εμπλοκή σε δικαστικές διαδικασίες ενδέχεται να επιβαρύνει το Δήμο με περαιτέρω τόκους, δικαστικά έξοδα κλπ.

Η αντίδικος εταιρεία αιτείται την καταβολή του συνολικού ποσού των (49.635,82+1.532,47 = ) 51.168,29 ευρώ, με τον νόμιμο τόκο υπερημερίας, ως ορίζεται στο άρθρο Πρώτο Παράγραφο Ζ. Υποπαράγραφο Ζ.3.5 και Υποπαράγραφο Ζ.5. περ. 3 ν. 4152/2013 από την επίδοση της ένδικης αγωγής και μέχρι την ολοσχερή εξόφληση. Η υπηρεσία μας θεωρεί το τελευταίο ποσό (1.532,47 ευρώ) υπερβολικό. Εύλογο είναι ποσό 1.036,11 ευρώ, με βάση την αξία του αντικειμένου της διαφοράς, που εκ του νόμου προσδιορίζει την οφειλόμενη δικηγορική αμοιβή και το κόστος επίδοσης της αγωγής. 

.Περαιτέρω και σύμφωνα με την αριθ’17/2024 απόφαση της Δημοτικής Επιτροπής του Δήμου Λευκάδας αναβλήθηκε η εν θέματι υπόθεση προς συμπλήρωση των στοιχείων του φακέλου,

Επειδή μέχρι σήμερα  παρά την αναζήτηση πληροφοριών και υπηρεσιακών απόψεων από τις Τεχνικές υπηρεσίες σύμφωνα και με το αριθ’129/2024 διαβιβαστικό εσωτερικό πρωτόκολλο που απέστειλα δεν κατέστη δυνατόν να εχω άλλα στοιχεία .

Επειδή αρχίζει να εκπνέει η προθεσμία κατάθεσης προτάσεων ενώπιον του δικαστηρίου και ο Δήμος Λευκάδας δέον όπως καταθέσει προτάσεις για να αποκρούσει την εν λόγω διαφορά  διότι υφίσταται σοβαρός λόγος ερημοδικίας.

 ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαι  στην Ο.Ε. να παρασχεθεί εντολή στην δικηγόρο Λευκάδας Μαυρέτα N. Καρύδη να παρασταθεί και να υποστηρίξει τα δικαιώματα του Δήμου Λευκάδας με κάθε νόμιμο τρόπο, ήτοι να παρασταθεί ενώπιον του Μονομελούς Πρωτοδικείου Λευκάδας προς υποστήριξη των συμφερόντων του Δήμου και να υποβάλει προτάσεις αναφορικά με την ανωτέρω αναφερόμενη αγωγή της εταιρείας με την επωνυμία «Ενωτεχνική ανώνυμη τεχνική εμπορική βιομηχανική τουριστική και λατομική εταιρεία» να αρνείται δε αιτιολογημένα την αγωγή ως προς το ποσό της εύλογης αποζημίωσης.» 
Ακολούθησε συζήτηση και τοποθετήσεις των μελών της Επιτροπής.

Ο κ. Λύγδας Σπυρίδων είπε: Είμαι αντίθετος να πάμε δικαστικά. Τα υλικά τα έχουμε πάρει.

Η κα Κωνσταντινίδη Σεβαστή είπε: Θα έπρεπε να υπήρχε μία επιτροπή παραλαβής γι αυτά τα υλικά.

Στη συνέχεια ακολούθησε ψηφοφορία.
Υπέρ της εισήγησης ψήφισαν πέντε (5) μέλη της Δ.Ε.

Κατά ψήφισε ο κ. Λύγδας Σπυρίδων.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ
Χορηγεί εντολή στην δικηγόρο του Δήμου Λευκάδας Μαυρέτα N. Καρύδη να παρασταθεί και να υποστηρίξει τα δικαιώματα του Δήμου Λευκάδας, με κάθε νόμιμο τρόπο, ήτοι να παρασταθεί ενώπιον του Μονομελούς Πρωτοδικείου Λευκάδας προς υποστήριξη των συμφερόντων του Δήμου και να υποβάλει προτάσεις αναφορικά με την ανωτέρω αναφερόμενη αγωγή της εταιρείας με την επωνυμία «Ενωτεχνική ανώνυμη τεχνική εμπορική βιομηχανική τουριστική και λατομική εταιρεία» να αρνείται δε αιτιολογημένα την αγωγή ως προς το ποσό της εύλογης αποζημίωσης.

Η απόφαση αυτή πήρε αύξοντα αριθμό: 92/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

